text: [{"text_idx": "#000004", "text": "Aftur i\u0301 a\u0301r letur Atlantic Airways 100.000 kro\u0301nur gj\u00f8gnum stu\u00f0ulsskipanina Listaflog. Stu\u00f0ulsskipanin, sum var\u00f0 sett a\u0301 stovn i\u0301 sambandi vi\u00f0, at flogf\u00f8r og tyrlur fingu n\u00f8vn eftir m\u00e6tum f\u00f8royskum listafo\u0301lkum, letur hv\u00f8rt a\u0301r fi\u0301ggjarligan stu\u00f0ul til f\u00f8roysk listafo\u0301lk og/ella listaverk\u00e6tlanir."}, {"text_idx": "#000006", "text": "- Helena er ein evnari\u0301k, ung kvinna, sum i\u0301 seinastuni hevur fingi\u00f0 no\u0301gva vi\u00f0urkenning b\u00e6\u00f0i uttanlands og her heima i\u0301 F\u00f8royum. Helena er ein serst\u00f8k f\u00f8roysk r\u00f8dd vi\u00f0 einum altjo\u0301\u00f0a u\u0301ttrykki. I\u0301 si\u0301num to\u0301nleiki torir hon eisini at vera vi\u00f0brekin og erlig, og hetta er ein sentralur partur av tekstunum hja\u0301 henni, sigur stu\u00f0ulsnevndin m.a. i\u0301 grundgevingini fyri, hvi\u0301 ju\u0301st Brimheim skal fa\u0301a Listaflog 2023."}, {"text_idx": "#000007", "text": "- Sum to\u0301nleikari setir hon s\u00e6r grei\u00f0 ma\u0301l, og vit vilja vi\u00f0 Listaflogi fegin stu\u00f0la, at ta\u00f0 kann lata seg gera at r\u00f8kka n\u00f8kur av ma\u0301lunum og uppaftur longur u\u0301t vi\u00f0 to\u0301nleikinum."}, {"text_idx": "#000009", "text": "- Eg eri bara so o\u0301metaliga takksom fyri at fa\u0301a Listaflog-stu\u00f0ulin. Eg eri komin eitt sta\u00f0 i\u0301 mi\u0301ni yrkislei\u00f0 beint nu\u0301, har eg upplivi sto\u0301ra undirt\u00f8ku, men pengarnir eru ikki ordiliga fylgdir vi\u00f0 enn. Ta\u00f0 kann vera torf\u00f8rt at fa\u0301a alt til at hanga saman fi\u0301ggjarliga, serliga ta\u0301 ein hevur so sto\u0301rar listarligar ambitio\u0301nir, sum eg havi, sigur Helena."}]